Sinagoga

al=|jmpl|Umaik Yahudi sadang baribadah di dalam kanisahnyo.
Sinagoga atau Kanisah () adolah namo tampek ibadah urang Yahudi.Bart D. Ehrman. 2004. The New Testament: A Historical Introduction to the Early Christian Writings. New York, Oxford: Oxford University Press. P. 41. Di dalam bahaso asalinyo (bahaso Yunani: συναγωγή, synagogē atau sunagogē, bararti "pakumpulan") tadiri dari kato Yunani συν (syn, = basamo), jo αγωγή (agogé, = baraja atau pandidikan), sinagoga mamiliki arati baraja basamo atau bakumpua basamo. Kato tasabuik marupokan tajamahan dari kato Ibrani, eda, nan bararti jamaah, sainggo pangaratian sinagoga nan sabananyo bukanlah suatu tampek atau gaduang tatantu malainkan pasakutuan.S. Wismoady Wahono.1986. Di Sini Kutemukan. Jakarta: BPK Gunung Mulia. Sinagoga, basamo gerakan yudaisme rabinik, mamiliki paran pentingg dalam mambantuak pola kaagamaan Yahudi inggo kini, khususnyo sasudah Bait Suci nan manjadi pusek ibadat umaik Yahudi ancua pado taun 70 M.Hans Küng. 1995. Judaism. London: SCM Press. Salain itu, sinagoga juo diduga mambaok pangaruah gadang tahadok pola ibadah umaik Kristen jo Islam malalui panggunoan gereja atau musajik.H. H. Rowley. Ibadat di Israel Kuno. 1981. Jakarta: BPK Gunung Mulia. Hal. 164-187.

 Fungsi Sinagoga 

 Pandidikan 
Ado ahli nan bapandapaik baso pandidikan agamo sarupo mambaco jo manafsiran Taurat merupokan fungsi utamo dari sinagoga. Dikatahui baso di sinagoga, Taurat indah anyo dibicarokan jo dibahas pado wakatu kabaktian sajo, tapi juo di dalam kurikulum pandidikan sahari-hari Salain itu, palajaran hal-hal umum pun diagiah juo di sinagoga.

Sinagoga manjadi tampek bagi calon-calon anggota baru agamo Yahudi nan dari lua Yahudi.Lawrence E. Toombs. 1978. Di Ambang Fajar Kekristenan. Jakarta: BPK Gunung Mulia. Hal. 54. Di dalam kita-kitab Pajanjian Baru urang sarupo ko disabuik jo istilah "urang-urang nan takuik ka Yahweh". Namun hal iko bagantuang situasi jo aturan sinagoga surang-surang.

 Ibadat 
Ada pulo ahli-ahli lain nan manyabuik baso fungsi utama sinagoga adolah dalam hal ibadah. Ibadah-ibadah dilansuangkan di situ pado hari Sabat (Satu) jo hari-hari raya lainnya. Inti dari ibadah iyolah pambacaan Taurat, sainggo sadoalah desain jo suasana ruangannyo diarahkan kapado pambacoan tasabuik. Salain itu, sinagoga juo bafungsi sabagai tampek doa pado jam-jam doa Yahudi, nan bakiblat ka arah Yerusalem.

 Patamuan 
Salain fungsi pandidikan jo paribadahan, sinagoga juo bafungsi sabagai tampek patamuan masyarakaik untuak mambicarokan masalah-masalah sosial, politik, sarato agamo. Dek karano itu, sinagoge pun dapek manjadi tampek pangadilan.

 Rujuakan 

Kategori:Tampek ibadah
Kategori:Agamo Yahudi